“ITD-UNIQ” ตบเท้ายื่นซองประมูลระบบอาณัติสัญญาณรถไฟทางคู่ “รฟท.” คาดสรุปผล ก.ย.นี้
“ITD-UNIQ” ตบเท้ายื่นซองประมูลระบบอาณัติสัญญาณรถไฟทางคู่ “รฟท.” คาดสรุปผล ก.ย.นี้
“ITD-UNIQ” ตบเท้ายื่นซองประมูลระบบอาณัติสัญญาณรถไฟทางคู่ “รฟท.” คาดสรุปผล ก.ย.นี้
23 ก.ค. 2562

นายสุจิตต์ เชาว์ศิริกุล รองผู้ว่าการ กลุ่มบริหารรถไฟฟ้า การรถไฟแห่งประเทศไทย (รฟท.) เปิดเผยว่า รฟท. ได้กำหนดให้เอกชนยื่นเอกสารประกวดราคาจัดหาและติดตั้งระบบอาณัติสัญญาณและโทรคมนาคม ในโครงการรถไฟทางคู่ ระยะแรก 3 สัญญา ราคากลางวงเงินรวม 11,494 ล้านบาท โดยภายหลังการปิดรับเอกสารเมื่อเวลา 12.00 น. สรุปว่ามีเอกชนมายื่นซองดังนี้
เส้นทางสายเหนือ ช่วงลพบุรี-ปากน้ำโพ จำนวน 4 ราย ได้แก่ 1. บริษัท ซีเมนส์ จำกัด 2.บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD จับมือกับ LSIS จากเกาหลี 3. CRSC จากจีน จับมือฮิตาชิ จากญี่ปุ่น 4.บริษัท ยูนิค เอ็นจิเนียริ่ง แอนด์คอนสตรัคชั่น จำกัด (มหาชน) หรือ UNIQ จับมือ บอมบาดิเออร์ แคนนาดา
เส้นทางสายตะวันออกเฉียงเหนือ ช่วงมาบกระเบา-ชุมทางถนนจิระ เอกชนยื่นซอง 3 ราย ได้แก่ 1. บริษัท อิตาเลียนไทย ดีเวล๊อปเมนต์ จำกัด ผมหาชน) หรือ ITD จับมือกับ LSIS จากเกาหลี 2. กิจการร่วมค้า CASCO และ CRSC 3. กิจการร่วมค้า BHBR ประกอบด้วย Hollysys &amp; SSC &amp; B
เส้นทางสายใต้ ช่วงนครปฐม-ชุมพร เอกชนยื่นซอง 3 ราย ได้แก่ ได้แก่ 1.บริษัท ซีเมนส์ จำกัด 2.บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD จับมือกับ LSIS จากเกาหลี 3. CRSC จากจีน จับมือฮิตาชิ จากญี่ปุ่น
สำหรับในช่วงบ่าย คณะกรรมการคัดเลือกฯ จะประชุมเพื่อกำหนดหลักเกณฑ์การพิจารณาและเกณฑ์การให้คะแนน โดยให้ข้อเสนอ 3 ซอง ได้แก่ 1.ซองคุณสมบัติ ซึ่งจะเปิดซองทันที โดยคาดว่าจะใช้เวลาในการพิจารณาคุณสมบัติประมาณ 1-2 สัปดาห์ หากผ่านคุณสมบัติจะได้รับสิทธิ์เปิดซองเทคนิค โดยตั้งเกณฑ์คะแนนรวมผ่านต้องเกิน 70% จึงจะมีสิทธิ์เปิดซองด้านราคา ทั้งนี้ ผู้เสนอราคาต่ำสุดจะเป็นผู้ชนะการประมูล
ด้านนายสุจิตต์ คาดว่าจะสามารถสรุปผลการคัดเลือกได้ในเดือนก.ย.62 และเร่งนำเสนอบอร์ด รฟท.เพื่อขอให้ลงนามสัญญาในต้นเดือนต.ค. เพื่อให้เริ่มงานได้ภายในเดือนต.ค.62